Hou die bal aan die rol | Netwerk24
Hou die bal aan die rol
Die Ceres-rolbalklub in samewerking met DuToit Agri, het 8 en 9 Desember ’n baie suksesvolle tweede Cherry Time Classic-toernooi aangebied.
Die dorp het behoorlik gegons met die aktiwiteite wat plaasgevind het en die feestelike atmosfeer wat by die toernooi geheers het.
Altesaam 14 spanne uit die Overberg, Wynland, Weskus en Westelike Provinsie het gesorg vir ’n baie genotvolle en sterk kompetisie.
Die Edgemead-span met Chris Redelinghuys, Heidi Mongie, Trevor Rodney en Terry Schooling het die eerste plek verower.
In die tweede plek was die Ceres-span van Pieter Mostert, Charmaine Mostert, Marietjie van den Bergh en Johnny de Bod. In die derde plek was die Edgemead-span van Philip Lancester, Cindy Lancester, Lynn Ferreira en Glen Morrison.
Die prysoorhandiging is deur Willem Coetzee, die uitvoerende hoof van DuToit Agri (Cherry Time) behartig. .Die spelers en organiseerders bedank die borge en donateurs wat gehelp het om van die dag ’n sukses te maak.